Príloha č. 3 SP Kritérium na vyhodnotenie ponúk a pravidlá uplatňovania kritéria na vyhodnotenie ponúk


KRITÉRIUM NA VYHODNOTENIE PONÚK A 
PRAVIDLÁ  UPLATŇOVANIA  KRITÉRIA NA VYHODNOTENIE PONÚK

Kritérium na vyhodnotenie ponúk:
Celková cena za ročné poistné v eur (ďalej len „Cena“)
Jediným kritériom na vyhodnotenie ponúk je najnižšia Cena. 
Hodnotí sa celková cena za predmet zákazky za 1 rok v EUR uvedená v ponuke a ktorá je výsledkom súčtu celkových cien položiek podľa Špecifikácie poisťovaných vozidiel/Štruktúrovaného rozpočtu ceny, ktorý je Prílohou č.1a SP a v zmysle špecifikácie predmetu zákazky uvedenej v prílohe č. 1a SP a  obchodných podmienok uvedených v prílohe č. 2 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. 
Pravidlá na uplatnenie kritéria
Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.
Ponuku uchádzača, ktorá sa umiestnila sa na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať. 
V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia: 
· najnižšia jednotková cena/sadzba za ročné poistné v EUR za 1 ks, ktorú uchádzač uvedie pre položku č. 2.3 uvedenú v Prílohe č.1a
V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, ako aj rovnakej ceny pre položku č. 2.3,  kedy nie je možné určiť úspešného uchádzača, budú vyzvaní tí uchádzači, medzi ktorými je potrebné určiť úspešného uchádzača, aby v lehote nie kratšej ako dva pracovné dni upravili svoje cenové ponuky, prípadne potvrdili ich aktuálnu výšku. Úspešným sa stane uchádzač, ktorého cenová ponuka bude nižšia. Tento postup sa môže aj opakovať. Verejný obstarávateľ počas plynutia lehoty na úpravu cenovej ponuky neotvorí doručený návrh. Túto skutočnosť je možné jednoducho overiť prostredníctvom systémových logov, ktoré automaticky generuje informačný systém a ktorý je k dispozícii kontrolným orgánom. 
Návrh na plnenie kritérií
Uchádzač vyplní Prílohu č. 1a týchto súťažných podkladov a predloží ju v ponuke a zároveň vyplní celkovú cenu – výšku ročného poistného za všetky vozidlá v elektronickom ponukovom formulári v systéme JOSEPHINE, ktorá zodpovedá Prílohe č.1a. Celková cena v elektronickom ponukovom formulári v systéme JOSEPHINE a celková cena v Prílohe č. 1a SP musia byť rovnaké. V prípade rozdielu platia ceny uvedené v Prílohe č. 1a SP. 
Uchádzačom navrhovaná jednotková cena/sadzba za ročné poistné za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Špecifikácia poisťovaných vozidiel/ Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom. 
Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese https://josephine.proebiz.com/. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE. 
